Diari Oficial de la Generalitat Valenciana


Sumari del DOGV 3549, del 29-07-1999 (1999/6590)

RESOLUCIÓ d'1 de juliol de 1999, de la Universitat de València, per la qual es convoca un concurs públic per proveir diferents places de professors universitaris, que se citen en l'annex I.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3549

Data del DOGV
:   29-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6590


Data del document
:   01-07-1999

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * universitat
    * personal docent

RESOLUCIÓ d'1 de juliol de 1999, de la Universitat de València, per la qual es convoca un concurs públic per proveir diferents places de professors universitaris, que se citen en l'annex I. [1999/X6590]
  
De conformitat amb el que disposa la Llei Orgànica 11/1983, i l'article 4 del Reial Decret 1.888/1984, de 26 de setembre (BOE de 26 d'octubre), modificat parcialment pel Reial Decret 1.427/1986, de 13 de juny (BOE d'11 de juliol), el Rectorat de la Universitat de València ha resolt convocar un concurs per proveir les places que es relacionen en l'annex I d'aquesta resolució, d'acord amb les següents bases.
  
Bases de la convocatòria
  
1. Normes generals
  
1.1. El concurs es regirà per allò que disposen les següents normatives: Llei orgànica 11/1983, de 25 d'agost (BOE d'1 de setembre); Reial Decret 1.888/1984, de 26 de setembre (BOE de 26 d'octubre), modificat parcialment pel Reial Decret 1.427/1986, de 13 de juny (BOE d'11 de juliol); Llei 17/1993, de 23 de desembre (BOE de 24 de desembre); Reial Decret 800/1995, de 19 de maig (BOE de 7 de juny); Reial Decret 1.665/1991, de 25 d'octubre (BOE de 22 de novembre); Ordre de 23 de gener de 1995 (BOE de 28 de gener); Estatuts de la Universitat de València (DOGV de 16 de desembre de 1985). A tot allò que no estiga previst en les disposicions citades s'aplicarà la Legislació general de funcionaris civils de l'estat.
  
1.2. La tramitació del concurs per proveir les places serà independent per a cadascuna.
  
2. Requisits dels concursants
  
Per a ser admès als esmentats concursos cal tenir complerts els següents requisits.
  
2.1. Requisits generals.
  
a) Ser espanyol o nacional d'algun estat de la Unió Europea o d'aquells als quals, en virtut dels tractats internacionals signats per la Unió Europea, es puga aplicar la lliure circulació de treballadors tal com està definida en el Tractat constitutiu de la Comunitat Europea, segons disposa la Llei 17/1993, de 23 de desembre.
  
b) Haver complit divuit anys i no haver arribat a l'edat de jubilació establerta per la legislació vigent abans de la data d'acabament del període de presentació de sol·licituds.
  
c) No haver estat separat per expedient disciplinari del servei de qualsevol de les administracions públiques, ni estar inhabilitat per a l'exercici de les funcions públiques. Els concursants que no tinguen la nacionalitat espanyola no hauran de tenir sanció disciplinària ni condemna penal que impedesquen accedir a la funció pública dels seus països d'origen.
  
d) No patir malaltia ni defecte físic o psíquic que impedesquen complir les funcions de professor d'universitat.
  
2.2. Requisits específics.
  
a) Posseir el títol de doctor, excepte per a les places de titular d'escola universitària, per a les quals es requereix el títol de llicenciat, arquitecte o enginyer superior, o el títol de diplomat, arquitecte tècnic o enginyer tècnic en les àrees de coneixement específiques que determine el Consell d'Universitats.
  
b) Complir les condicions específiques indicades en els articles 4.1 i 4.2 del Reial Decret 1.888/1984, de 26 de setembre, segons el cos de la plaça per la qual es concurse.
  
c) No podran concursar a places de professor titular d'universitat els qui hagen estat contractats durant més de dos anys com a ajudants en aquesta universitat. Queden exempts d'aquest requisit els qui durant un any o més hagen realitzat treballs d'investigació o hagen estat ajudants en una altra o unes altres universitats espanyoles o estrangeres, i els qui hagen fet estudis en una altra universitat o institució acadèmica espanyola o estrangera autoritzats per la Universitat de València.
  
Els títols acadèmics expedits pels països membres de la Unió Europea que no siguen Espanya hauran d'estar reconeguts pel Ministeri d'Educació i Ciència, d'acord amb l'ordre ministerial de 23 de gener de 1995 (BOE de 28 de gener).
  
En el cas d'haver obtingut a l'estranger la titulació exigida per a la plaça, caldrà posseir la corresponent homologació a Espanya, segons disposa el Reial Decret 86/1987, de 16 de gener (BOE de 23 de gener).
  
Cal tenir complerts tots aquests requisits, generals i específics, abans de la data d'acabament del termini fixat per sol·licitar la participació en el concurs.
  
3. Sol·licituds
  
3.1. Les persones que desitgen participar en els concursos han d'adreçar una sol·licitud al rector de la Universitat de València i remetre-la al Servei de Recursos Humans PDI/Concursos (c/ de l'Antiga Senda de Senent, 11. 46956 València), per qualsevol dels procediments establerts en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener (BOE de 14 de gener), en el termini de vint dies hàbils a partir de la publicació d'aquesta convocatòria en el Boletín Oficial del Estado, mitjançant instància correctament emplenada segons el model que hi ha en l'annex II d'aquesta convocatòria, a la qual cal adjuntar la següent documentació:
  
Fotocòpia del document nacional d'identitat o del passaport. Els concursants que no tinguen nacionalitat espanyola han de presentar, a més, la certificació acreditativa de la nacionalitat, expedida per l'autoritat competent dels seus països d'origen.
  
Fotocòpia compulsada del títol acadèmic exigit. En el cas d'haver-lo obtingut a l'estranger o en qualsevol país de la Unió Europea que no siga Espanya, cal adjuntar la credencial de l'homologació o del reconeixement del títol expedida per l'òrgan competent del Ministeri d'Educació i Ciència.
  
Les certificacions acreditatives de complir els requisits acadèmics específics de la base 2.2.
  
Justificació de l'ingrés pels drets d'examen (4.000 PTA) en el compte Drets d'examen-Universitat de València, núm. 8622-7534-79-3859719088, de Bancaixa. Cal adjuntar a la sol·licitud un dels exemplars del rebut d'ingrés o de la transferència a aquest compte, en el qual cal indicar el nom del concursant i el codi de la plaça per la qual concursa.
  
3.2. Es considerarà un incompliment incorregible no pagar la quantitat indicada en el període per a la presentació de sol·licituds, la qual cosa determinarà no ser admès per participar en el concurs.
  
3.3. Les sol·licituds que es presenten a través de les oficines de Correus han d'anar en sobre obert per tal que les date i segelle el funcionari de Correus abans de certificar-los, tal com estableix l'article 38.4.c) de la Llei de Règim Jurídic de les Administracions Públiques i del Procediment Administratiu Comú.
  
3.4. Les sol·licituds dels espanyols remeses des de l'estranger es poden cursar a través de les representacions diplomàtiques i els consolats espanyols, els quals les remetran al Registre General de la Universitat de València. L'interessat ha d'ajuntar a la sol·licitud la fotocòpia del comprovant d'haver satisfet els drets d'examen.
  
3.5. Es considerarà únic domicili vàlid, a efectes de notificacions, el que figure en les instàncies. Serà responsabilitat exclusiva del concursant els errors tant en la consignació del domicili com en la comunicació de qualsevol canvi d'aquest.
  
4. Admissió dels aspirants
  
Després que acabe el termini per a la presentació de sol·licituds, el rector de la Universitat de València remetrà per qualsevol dels procediments establerts en la Llei de Règim Jurídic de les Administracions Públiques i del Procediment Administratiu Comú, a tots els sol·licitants la relació completa d'admesos i exclosos, amb la indicació de les causes d'exclusió en els casos corresponents. Els sol·licitants podran presentar reclamacions contra aquesta resolució davant el rector en el termini de quinze dies hàbils comptats des de l'endemà de la data de notificació.
  
5. Comissió de selecció
  
5.1. Els membres de la Comissió de Selecció seran designats d'acord amb el que estableixen els articles 6 i 7 del Reial Decret 1.888/1984.
  
5.2. Els aspirants podran recusar els membres de la Comissió quan es done algun dels motius de recusació, que estableix l'article 28 de la Llei de Règim Jurídic de les Administracions Públiques i del Procediment Administratiu Comú.
  
6. Desenvolupament del concurs
  
6.1. Dins del termini reglamentari per a la constitució de la Comissió, el president prendrà una resolució que caldrà notificar a tots els interessats amb una antelació mínima de quinze dies naturals de la data de l'acte per al quals se'ls cita, i es convocarà:
  
a) Els membres titulars de la Comissió i, si escau, els suplents necessaris per celebrar l'acte de constitució de la Comissió, per fixar i fer públics els criteris de valoració de les proves i per determinar les altres especificacions que calguen per realitzar les proves.
  
b) Els aspirants admesos en el concurs per celebrar l'acte de presentació dels concursants, amb indicació del dia, de l'hora i del lloc de realització de l'acte. El termini entre la data de l'acte de constitució de la Comissió i la data de l'acte de presentació no podrà ser superior a dos dies hàbils.
  
6.2. En l'acte de presentació els concursants lliuraran al president de la Comissió per quintuplicat la documentació següent: currículum vitae (annex III), projecte docent i, si escau, projecte d'investigació, i un exemplar de les publicacions i dels documents acreditatius d'allò que s'haja indicat en el currículum, tal com estableixen els articles 9 i 10 del Reial Decret 1.888/1984, de 26 de setembre, modificat pel Reial Decret 1.427/1986, de 13 de juny. Es determinarà per sorteig l'ordre d'actuació dels concursants i es fixaran el lloc, la data i l'hora d'inici de les proves, les quals han de començar en el termini de vint dies hàbils comptats des de l'endemà de l'acte de presentació.
  
6.3. Abans de realitzar la primera prova, cada membre de la Comissió lliurarà al secretari un informe raonat sobre els mèrits al·legats per cada concursant.
  
La primera prova, que serà pública, consistirà en l'exposició oral del concursant dels mèrits al·legats i en la defensa del projecte docent presentat. Seguirà un debat amb la Comissió durant un temps màxim de tres hores. Aquesta prova té caràcter eliminatori per a tots els concursants que no obtinguen almenys tres vots.
  
La segona prova, que serà pública, consistirà a:
  
a) Per a places de professor titular d'universitat, catedràtic d'escola universitària i professor titular d'escola universitària: exposició oral del concursant, durant un temps mínim de quaranta-cinc minuts i màxim d'una hora i mitja, d'un tema relatiu a una especialitat de l'àrea de coneixement a què corresponga la plaça elegit lliurement pel concursant. A l'exposició seguirà un debat amb la Comissió durant un temps màxim de tres hores, en els termes establerts en l'article 9.5 del Reial Decret 1.888/1984.
  
b) Per a places de catedràtic d'universitat: exposició oral del concursant, durant un temps màxim de dues hores, d'un treball d'investigació original realitzat pel concursant sol o en equip, en aquest cas com a director de la investigació, la qual cosa caldrà que estiga certificada pels membres de l'equip. A l'exposició seguirà un debat amb la Comissió durant un temps màxim de tres hores sobre els aspectes del treball d'investigació que els membres de la Comissió consideren rellevants.
  
Abans de realitzar la segona prova, i després d'haver qualificat la primera, els concursants lliuraran a la Comissió un resum del tema elegit o del treball original d'investigació que hagen d'exposar oralment.
  
Després d'acabar les proves i abans de qualificar-les, la Comissió o cadascun del seus membres elaborarà un informe sobre la valoració de cada concursant.
  
7. Proposta de provisió
  
7.1. La proposta de provisió de les places es farà pel sistema de votació en el termini màxim de trenta dies a partir de la data de l'inici de les proves. A aquest efecte la Comissió farà publica la seua proposta i el vot de cada membre.
  
7.2. Per formular la proposta la Comissió tindrà en compte el que estableix l'article 11 del Reial Decret 1.888/1984, de 26 de setembre.
  
7.3. Després de formular la proposta i dins dels set dies hàbils següents al de finalització de les actuacions de la Comissió, el secretari lliurarà al Servei de Recursos Humans de PDI (Negociat de Concursos) l'expedient administratiu del concurs, que inclourà els documents que se citen en l'article 12 del Reial Decret 1.888/1984.
  
7.4. Els concursants podran presentar reclamacions contra la proposta de la Comissió en el termini de quinze dies hàbils davant el rector de la Universitat de València, excepte en el supòsit que no hi haja proposta de provisió de la plaça. A continuació els tràmits continuaran tal com estableix l'article 14 del Reial Decret 1.888/1984, de 26 de setembre.
  
8. Presentació de documents
  
8.1. Els concursants proposats per a la provisió de les places han de presentar els següents documents al Servei de Recursos Humans de PDI (Negociat de Concursos) en el termini dels quinze dies hàbils següents a la conclusió de les actuacions de la Comissió, per qualsevol dels mitjans establerts en l'article 38.4 de la Llei de Règim Jurídic de les Administracions Públiques i del Procediment Administratiu Comú:
  
Fotocòpia del DNI o del document equivalent per als nacionals dels països a què es fa referència en la base 2ª d'aquesta convocatòria.
  
Certificat mèdic oficial de no patir malaltia ni defecte físic o psíquic que impedesca complir les funcions corresponents de professor d'universitat.
  
Declaració jurada de no haver estat separat del servei de qualsevol administració pública i de no estar inhabilitat per a l'exercici de la funció pública. En el cas de no tenir nacionalitat espanyola, acreditació de no tenir sanció disciplinària o condemna penal que impedesca accedir a la funció pública del país d'origen, mitjançant la presentació dels documents corresponents, certificats per les autoritats competents del país d'origen.
  
Els documents expedits a l'estranger han de ser oficials, estar expedits per les autoritats competents i legalitzats per via diplomàtica. Si escau, han d'anar acompanyats amb la traducció oficial al castellà.
  
8.2. Els qui siguen funcionaris públics de carrera estan exempts de presentar aquests documents, però, han de presentar la certificació de l'organisme del qual depenen, que acredite la condició de funcionari i totes les circumstàncies que consten en el seu full de serveis.
  
9. Nomenaments
  
Els nomenaments, proposats per la Comissió, corresponen al rector de la Universitat de València.
  
El concursant proposat ha de prendre possessió de la seua plaça en el termini màxim d'un mes comptat des de l'endemà de la publicació del nomenament en el Boletín Oficial del Estado.
  
10. Norma final
  
Aquesta convocatòria, les bases i tots els actes administratius que es deriven de l'actuació de les comissions, es podran impugnar davant el rector en els casos i en la forma establerts en la Llei de Règim Jurídic de les Administracions Públiques i del Procediment Administratiu Comú, i d'acord amb la Llei orgànica de reforma universitària, 11/1983, de 25 d'agost, i amb el Reial Decret 1.888/1984, de 26 de setembre.
  
València, 1 de juliol de 1999.- El rector: Pedro Ruiz Torres.
  
Annex I
  
Plaça número: 88 / 1999.
  
Cos: Catedràtic d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Teoria i Història de l'Educació.
  
Departament a què és adscrita: Educació Comparada i Història de l'Educació
  
Activitats que s'han de fer per qui obtinga la plaça: Història de l'educació.
  
Plaça número: 89 / 1999.
  
Cos: Catedràtic d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Fisiologia.
  
Departament a què és adscrita: Fisiologia
  
Activitats que s'han de fer per qui obtinga la plaça: Fisiologia
  
Plaça número: 90 / 1999.
  
Cos: Catedràtic d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Comercialització i Investigació de Mercats.
  
Departament a què és adscrita: Direcció d'Empreses (Administració i Màrqueting)
  
Activitats que s'han de fer per qui obtinga la plaça: Comercialització i investigació de mercats
  
Plaça número: 91 / 1999.
  
Cos: Professor Titular d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Ecologia.
  
Departament a què és adscrita: Microbiologia i Ecologia
  
Activitats que s'han de fer per qui obtinga la plaça: Ecologia (Llicenciatura de biologia)
  
Plaça número: 92 / 1999.
  
Cos: Professor Titular d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Ecologia.
  
Departament a què és adscrita: Microbiologia i Ecologia
  
Activitats que s'han de fer per qui obtinga la plaça: Aqüicultura (Llicenciatura de biologia)
  
Plaça número: 93 / 1999.
  
Cos: Professor Titular d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Filosofia del Dret.
  
Departament a què és adscrita: Filosofia del Dret, Moral i Política
  
Activitats que s'han de fer per qui obtinga la plaça: Teoria del dret i filosofia del dret
  
Plaça número: 94 / 1999.
  
Cos: Professor Titular d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Estadística i Investigació Operativa.
  
Departament a què és adscrita: Estadística i Investigació Operativa
  
Activitats que s'han de fer per qui obtinga la plaça: Programació lineal i sencera
  
Plaça número: 95 y 96 / 1999.
  
Cos: Professor Titular d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Economia Aplicada.
  
Departament a què és adscrita: Economia Aplicada
  
Activitats que s'han de fer per qui obtinga la plaça: Política econòmica
  
Plaça número: 97 / 1999.
  
Cos: Professor Titular d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Edafologia i Química Agrícola.
  
Departament a què és adscrita: Biologia Vegetal
  
Activitats que s'han de fer per qui obtinga la plaça: Edafologia
  
Plaça número: 98 / 1999.
  
Cos: Professor Titular d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Física Aplicada.
  
Departament a què és adscrita: Física Aplicada
  
Activitats que s'han de fer per qui obtinga la plaça: Electromagnetisme i dispositius optoelectrònics de la llicenciatura en física
  
Plaça número: 99 / 1999.
  
Cos: Professor Titular d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Ciències de la Computació i Intel·ligència Artificial.
  
Departament a què és adscrita: Informàtica i Electrònica
  
Activitats que s'han de fer per qui obtinga la plaça: Programació i Enginyeria del Programari.
  
Plaça número: 100 / 1999.
  
Cos: Professor Titular d'Universitat
  
Règim de dedicació: TC
  
Tipus de convocatòria:
  
Àrea de coneixement a què correspon: Filologia Anglesa.
  
Departament a què és adscrita: Filologia Anglesa i Alemanya
  
Activitats que s'han de fer per qui obtinga la plaça: Llengua anglesa i Lingüística Aplicada
  
Plaça número: 101 / 1999.
  
Cos: Professor Titular d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Economia Aplicada.
  
Departament a què és adscrita: Economia Aplicada
  
Activitats que s'han de fer per qui obtinga la plaça: Hisenda pública i sistemes fiscals
  
Plaça número: 102 / 1999.
  
Cos: Professor Titular d'Universitat
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Física Aplicada.
  
Departament a què és adscrita: Física Aplicada
  
Activitats que s'han de fer per qui obtinga la plaça: Electromagnetisme i electrònica física de la llicenciatura en física
  
Plaça número: 103 / 1999.
  
Cos: Catedràtic d'Escola Universitària
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Filologia Catalana.
  
Departament a què és adscrita: Filologia Catalana
  
Activitats que s'han de fer per qui obtinga la plaça: Literatura catalana per a xiquets
  
Plaça número: 104 / 1999.
  
Cos: Professor Titular d'Escola Universitària
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Didàctica de l'Expressió Corporal.
  
Departament a què és adscrita: Didàctica de l'Expressió Musical, Plàstica i Corporal
  
Activitats que s'han de fer per qui obtinga la plaça: Expressió corporal en l'educació física escolar.
  
Plaça número: 105 y 106 / 1999.
  
Cos: Professor Titular d'Escola Universitària
  
Règim de dedicació: TC
  
Tipus de convocatòria: concurs
  
Àrea de coneixement a què correspon: Economia Aplicada.
  
Departament a què és adscrita: Economia Aplicada
  
Activitats que s'han de fer per qui obtinga la plaça: Política Econòmica
  
Annex III
  
Dades personals
  
Cognoms i nom
  
Número del document nacional d'identitat
  
Lloc i data d'expedició
  
Naixement (província i localitat)
  
Data
  
Residència: Província
  
Localitat
  
Adreça
  
Telèfon
  
Facultat o escola actual
  
Departament o unitat docent actual
  
Categoria actual com a professor contractat o interí
  
Títols acadèmics (classe, organisme i centre d'expedició, data d'expedició, qualificació, si n'hi ha).
  
Llocs docents ocupats (categoria, organisme o centre, règim de dedicació, activitat, data de nomenament o contracte, data de cessament o d'acabament).
  
Activitat docent realitzada (assignatura, organisme, centre i data).
  
Activitat d'investigació realitzada (programes i llocs).
  
Publicacions ?Llibres- (títol, data de publicació, editorial).
  
Publicacions ?Articles- (títol, revista, data de publicació, nombre de pàgines). Treballs en premsa amb l'acreditació que la revista editora els ha acceptat.
  
Altres publicacions.
  
Altres treballs d'investigació.
  
Projectes d'investigació subvencionats.
  
Comunicacions i ponències presentades en congressos (títol, lloc, data, entitat organitzadora i caràcter nacional o internacional).
  
Patents
  
Cursos i seminaris impartits (centre, organisme, matèria, activitat realitzada i data).
  
Cursos i seminaris rebuts (centre, organisme, matèria i data).
  
Beques, ajudes i premis rebuts (després de la llicenciatura).
  
Activitats en empreses i professió lliure.
  
Altres mèrits docents o d'investigació.
  
Altres mèrits.